cyanic-selkie/wikianc huggingface dataset:
Bolsjewis
Die Bolsjewiste (Russies: большевики, большевисты, afgelei van die woord bolsje, "meer") was ’n faksie van die Marxistiese Russiese Sosiaal-Demokratiese Arbeidersparty (RSDAP). Dit het ontstaan toe die party geskeur het; die ander faksie was die Mensjewiste (afgelei van mensje, "minder"). Die skeuring het plaasgevind op die tweede partykongres in 1903. Die Bolsjewiste het later die Kommunistiese Party van die Sowjetunie geword. Die Bolsjewiste het die bewind in Rusland oorgeneem tydens die Oktober-rewolusie, wat deel was van die Russiese Rewolusie (1917) en het die Sowjetunie in 1922 gestig ná die Russiese Burgeroorlog.
Die skeuring
Op die tweede kongres van die RSDAP, wat in Augustus 1903 in Brussel en Londen gehou is, was daar groot meningsverskille tussen Lenin en Julius Martof, tot in dié tyd ’n groot vriend van Lenin. Hulle kon nie hul verskille bylê nie en die party het in twee faksies geskeur Lenin was die leier van die Bolsjewiste en Martof van die Mensjewiste.
Die twee faksies het in 1903–1904 voortdurend verander soos wat talle lede heen en weer oorgeloop het. Die Bolsjewiste het ’n relatief klein rol gespeel in die rewolusie van 1905 en was ’n minderheid in die Sint Petersburg-sowjet van Werkerafgevaardigdes wat deur Leon Trotsky gelei is. In die minder belangrike Moskou-sowjet was hulle egter die meerderheid. Hierdie twee sowjets het die model geword waarop ander sowjets in 1917 gestig is.
Die twee faksies het in Januarie 1912 finaal bande verbreek toe die Bolsjewiste ’n partykongres in Praag gereël het net vir hul eie lede. Hulle het die Mensjewiste finaal uit die party geskors en ’n onafhanklike party gestig met die naam RSDAP (Bolsjewiste).
Politieke filosofie
Die Bolsjewiste het die party georganiseer met ’n sterk gesentraliseerde hiërargie en hul doel was om die tsaar se bewind omver te werp en die mag oor te neem. Die party het gewoonlik geweier om saam te werk met liberale en radikale partye (wat hulle "bourgeois") genoem het of later selfs met ander sosialistiese organisasies, hoewel Lenin soms taktiese bondgenootskappe aangegaan het.
Van Bolsjewisme na Kommunisme
Onder Lenin en Stalin was die woorde Bolsjewisties en Kommunisties sinoniem en die amptelike naam van die party was die Kommunistiese Party (Bolsjewiste). In 1952, by die XIX Partykongres, het Stalin egter verklaar dat hulle nie meer die bolsjewiste (meerderheid) is nie, maar die hele party. Die party is hernoem na die Kommunistiese Party van die Sowjetunie.
Eiland-Keltiese tale
Die Eiland-Keltiese Tale is volgens een vorm van klassifikasie een van die hooftakke van die Keltiese tale. Die ses hedendaagse Keltiese tale is almal Eiland-Keltiese tale en kan verdeel word in:
Bolsjewis
Eksterne skakels
Komunistická strana Sovětského svazu
Netbal
Netbal is 'n spansport waarin twee seweledige spanne punte probeer aanteken deur 'n bal deur 'n korf te gooi. Die spel het in die Verenigde State as 'n variant van basketbal vir vroue ontwikkel. Die eerste spelreëls is in 1895 deur Clara Gregory Baer opgestel. Netbal word deur 20 miljoen speelsters in meer as 70 lande gespeel. Dit is veral 'n gewilde sport in die Britse Statebond.
Nywerheidstoerisme
Nywerheidstoerisme is toerisme waarin die gewenste bestemming industriële persele insluit wat eie is aan 'n spesifieke ligging. Die konsep is nie nuut nie, want dit sluit as voorbeeld wyntoere in Frankryk, besoeke aan kaasmakers in Nederland, Jack Daniel se distilleerdery-toere in die Verenigde State in. Dit ondervind die afgelope tyd hernude belangstelling, met sowel industriële erfenisterreine as moderne nywerhede wat toerisme lok.
Eiland-Keltiese tale
[[Lêer:Celts in Europe.png|duimnael|links|Kaart van die diachroniese uitbreiding van Keltiese stamme in Europa volgens 19de eeuse hipoteses:
Nywerheidstoerisme
Aantreklikheid
Al is die begrip subjektief, afhangende van die persoon se voorkeure, word daar deur marknavorsing opgemerk dat mense graag die huidige of historiese (erfenis) produksieprosesse wil sien en ervaar van:
Eiland-Keltiese tale
]] Die term "Eiland-Kelties" verwys na die oorsprong van die tale in die Britse Eilande teenoor die nou uitgestorwe Vasteland-Keltiese tale wat op die Europese vasteland gepraat is en in Anatolië. Daar bestaan 'n teorie dat die Britoniese en Goideliese tale saam in die eilande ontwikkel het en dat dit 'n gemene voorouer het wat jonger is as enige wat gedeel word met Vasteland-Keltiese tale soos onder andere Keltiberies, Gallies, Galaties en Leponties, wat nou almal reeds lankal uitgestorwe is. Let daarop dat hoewel Bretons vandag op die Europese vasteland gepraat word dit deur immigrante uit Brittanje na die weste van Frankryk gebring is en nie daar ontstaan het nie.
Frank Dillane
Frank Dillane (gebore 21 April 1991) is 'n Engelse akteur. Hy is bekend vir sy rolle in die rolprente Harry Potter and the Half-Blood Prince (2009) en In the Heart of the Sea (2015), en in die televisiereekse Fear the Walking Dead (2015) en Sense8 (2015).
Nywerheidstoerisme
Aantreklikheid
Die aantrekkingskragpersepsie word ook beïnvloed deur die bestemmingstede se vermoë om toeristepakkette op te stel wat hul industriële beeld en/of identiteit weerspieël; in die geval van toeroperateurs, deur die industriële komponent in hul aantrekkingskragmengsel in die aangebiede pakkette te bemeester.
Eiland-Keltiese tale
Voorstanders van die Eiland-Kelties hipotese wys op die gedeelde innovasies van Eiland-Keltiese tale, insluitend inflected prepositions, gedeelde gebruik van sekere werkwoord particles en Werkwoord-Onderwerp-Voorwerp, woordvolgorde. Hulle stel dat 'n verdeling wat die Britoniese tale en Gallies (P-Kelties) aan een kant plaas, en die Goideliese tale saam met Keltiberies (Q-Kelties) aan die anderkant 'n oppervlakkige verdeling is (i.e. gegrond op 'n feneomeen te wyte aan taalkontak), aangesien die klankverskuiwing (Q na P) onafhanklik in die voorlopers van Gallies en Brithonies kon plaasgevind het.
Nywerheidstoerisme
Aantreklikheid
Tans is daar selfs op die volwasse markte betreklik min toeroperateurs wat industriële toerismepakkette aanbied, ander aanbiedinge voltooi en byna altyd die spesiale aanbiedinge misloop, soos ondersoek in 'n markstudie wat uitgevoer is deur een van die toeroperateurs wat sulke gespesialiseerde dienste lewer.
Eiland-Keltiese tale
Die familieboom van Eiland-Kelties is dus as volg:
Nywerheidstoerisme
Bestemmings
Die mees opvallende bestemmings vir nywerheidstoerisme is stede en streke met 'n soliede nywerheidsbasis. Vir hulle is industriële toerisme 'n potensiële groeisektor wat ooreenstem met hul identiteit: die sektor bied geleenthede om hul eiesoortigheid en beeld te versterk, veral deur op hul reeds bestaande bates uit te bou.
Geslaagde prestasies is egter min en meestal in die ontwikkelde lande (in Wes-Europa - veral Duitsland, die Verenigde Koninkryk, Nederland; sowel as in die VSA en Japan), waar 'n kultuur van leierskap en samewerking tussen die verskillende belanghebbendes bestaan. op die bestuursvlak van die gemeenskap bestaan reeds. Daar is 'n positiewe neiging en 'n paar merkwaardige prestasies in Sentraal-Europa (Oostenryk, Hongarye, Tsjeggië, Pole), China en Indië.
Belangrike voorwaardes vir die evaluering van 'n bestemming se industriële toerismepotensiaal is:
Internasionale verenigings en organisasies
As 'n universele kulturele bate, kry die industriële erfenis en argeologie 'n ernstige institusionele (nie-winsgewende), akademiese en regeringsbelangstelling wêreldwyd in die afgelope dekades, wat ook 'n positiewe invloed op die toerismepotensiaal het.
Beweging
Spoed, snelheid en versnelling
In die algemene spreektaal word die terme spoed en snelheid dikwels as sinonieme gebruik, terwyl die wetenskaplike betekenisse in werklikheid verskil. Ook versnelling het 'n baie meer presiese betekenis in die wetenskap as wat in die algemene spreektal die geval is.
Spoed
Spoed is 'n aanduiding van hoe vinnig beweging plaasvind, dit wil sê hoe ver 'n voorwerp in 'n bepaalde tyd beweeg. Die spoedmeter van 'n motor meet byvoorbeeld hoe vinnig sy beweging plaasvind. Spoed is dus die tempo waarteen afstand afgelê word. Die woord tempo impliseer dat iets per tydeenheid, dit wil sê per uur of per sekonde, geskied. Die spoedmeter gee egter geen aanduiding van die rigting waarin die beweging plaasvind nie. Spoed is dus 'n skalaar.
Snelheid
Snelheid is die tempo van verandering van verplasing, omdat die afstand wat in 'n gegewe rigting afgelê is die verplasing genoem word. Om die posisie van 'n bewegende voorwerp na verloop van 'n gegewe tyd vas te stel, moet sowel die spoed as die rigting van die beweging bekend wees.
Kinematika
Kinematika is die studie van beweging, en die fondament vir hierdie studie is gelê deur die werk van die wetenskaplikes Galileo Galilei en sir Isaac Newton.
Erica mitchelliensis
Erica mitchelliensis is 'n plant wat tot die genus Erica behoort en is deel van die fynbos. Die plant is inheems aan die Wes-Kaap. Dit het 'n voorkomsgebied van 190km2 en daar is drie subpopulasies. Die plant kom in die Ceres-distrik by Michellspas en Michellspiek, Neethlingsberg en Witzenberg voor. Die plant word beskou as seldsaam en sy habitat is veilig.
Richard Neill
Richard Neill (12 November 1875 – 8 April 1970) was 'n Amerikaanse akteur en skrywer. Hy was bekend vir sy rolle in die rolprente The Unfortunate Marriage (1917), The Fighting Coward (1924), Tumbleweeds (1925), en The King of the Kongo (1929).
Idi Amin
Idi Amin Dada Oumee (ca. 1924–16 Augustus 2003) was van 1971 tot 1979 die president van Uganda. Hy was bekend vir sy lagwekkende uitsprake, byvoorbeeld dat hy die Britse ryk militêr verslaan het, maar sy nalatenskap is een van moord en doodslag, wat aan hom die bynaam "die slagter van Afrika" besorg het. Amnestie Internasionaal reken dat hy tot soveel as 500 000 mense in Uganda laat vermoor het.
Beknopte biografie
Tydens 'n buitelandse reis van pres. Milton Obote gryp generaal Amin op 25 Januarie 1971 die mag in die hoofstad Kampala, waarna hy 'n diktatoriale regime oor die land vestig. Die militêre leiers wat nie sy staatsgreep gesteun het nie is om die lewe gebring.
In 1972 het hy 80 000 mense van Indiese afkoms uit die land gesit. Hy het geglo dat hulle die plaaslike bevolking se werk steel. Talle het na Brittanje uitgewyk. Hy was bekend vir sy wrede en gewelddadige optrede teen enigiemand wat hom teengestaan het.
Namate Amin se heerskappy tot in die laat sewentigerjare aangegaan het, was daar toenemende onrus teen sy vervolging van sekere etniese groepe en politieke anderdenkendes, tesame met die baie swak internasionale posisie van Uganda weens Amin se steun vir die terroriste-kapers wat uitgeloop het op Operasie Entebbe. Operasie Entebbe is 'n weermagsmaneuver wat deur die Israeli-weermag in Julie 1976 uitgevoer is om 103 gekaapte vliegtuigpassasiers in Uganda van hul kapers te bevry.
Hy het daarna probeer om die Kagera-streek van Tanzanië in 1978 te annekseer. President van Tanzanië, Julius Nyerere, het sy magte opdrag gegee om Uganda binne te val en Amin is op 11 April 1979 gedwing om uit Uganda te vlug nadat Kampala ingeneem is. Tanzanië is deur Ugandese opposisiegroepe gesteun en Amin se bewind is beëindig. Hy het eers na Libië gevlug en later in ballingskap in Saoedi-Arabië gebly. Hy is op 16 Augustus 2003 in Saoedi-Arabië aan nierversaking oorlede.
Ingenieurswese-geboue UP
Die Ingenieurswese I-gebou op die Hatfieldkampus van die Universiteit van Pretoria is in 1975 voltooi. Dié gebou was die eerste wolkekrabber wat op kampus opgerig is. Dit is ontwerp deur die argitek Brian Sandrock, 'n alumnus van die universiteit. Dit is gebou om die universiteitsplein beter te definieer en as ’n landmerk en sodat dit nie die uitsig van die Ou Kunstegebou vanaf Universiteitweg belemmer nie – daarom die elevasie. Daar was van ingewikkelde boumetodes gebruik gemaak tydens die oprigting van die gebou. Die twee torings is eerste gebou waarna die vloere van bo na onder binne ’n raamwerk gehang en verbind is met kabels. Die gebou is letterlik van bo af na onder gebou. Benewens die departemente van die Fakulteit Ingenieurswese, beskik die gebou ook oor navorsingsgeriewe, lesingsale en kantoorspasie.
Die Ingenieurswese II-gebou het aanvanklik as die JG Strijdomgebou bekend gestaan. Dit is soortgelyk aan die Mineralewetenskappegebou, aangesien die argitekfirma Meiring en Naudé reeds planne vir die bou van ’n spieëlbeeld van dié gebou gehad het. Beide geboue toon aspekte van die Klein Brasiliaanse of Moderne Brasiliaanse styl, ook bekend as die Kobrastyl. Die gebou is opgerig om bykomende ruimte vir die Fakulteit Ingenieurswese te skep en dit kon aanvanklik 1200 studente akkommodeer nadat dit in 1960 in gebruik geneem is. Die hoeksteen is op 6 April 1957 deur Eerste Minister J.G. Strijdom gelê. Die gebou is oor die jare verskeie kere uitbrei.
Konstruksie aan die Ingenieurswese III-gebou het in September 2009 begin, nadat die regering die behoefte om meer ingenieurs op te lei geïdentifiseer het. Dit, tesame met 'n behoefte aan bykomende parkeerplek vir die universiteit se studente, personeel en besoekers, was die dryfkrag agter die konstruksie van hierdie gebou en parkade. Dié vier-verdieping-gebou is in 2011 voltooi, en beskik ​oor parkeergeriewe vir 1000 voertuie, ses groot lesingsale (twee 500-sitplek lesingsale en vier 200-sitplek lesingsale), 'n 450-sitplek tekeningsaal, 17 laboratoriums, twee klankkamers, sowat 41 kantore en 25 nagraadse kantore. Die parkade is geleë op vier vlakke, waarvan twee ondergrondse verdiepings is, terwyl die nuwe lesingsfasiliteite in die boonste twee verdiepings gehuisves word.
Lys van Suid-Afrikaanse ordes, dekorasies en medaljes
Sedert 1894 ken Suid-Afrika ordes, dekorasies, en medaljes aan sy burgers toe. Oor die jare is honderde amptelike toekennings ingestel. Hulle kan soos volg gekategoriseer word:
Dawid
Dawid onderskei hom reeds as jong seun wanneer hy Goliat, die trotse Filistynse teenstander, neervel. Ook sy siterspel bring hom onder koning Saul se aandag, wat hom in sy hofhouding opneem en as militêre aanvoerder aanstel. Dawid se roem maak die koning afgunstig, sodat hy uit die hof moet vlug. By die Grot van Adoelam smee Dawid 400 uitgewekenes in 'n bende saam, wat later tot 600 sou aangroei. Dié bende voer bloedige strooptogte op die volk se vyande uit, terwyl hulle Saul en sy landgenote waar moontlik vermy. Eindelik moet hy Juda tog verlaat, en maak dan 'n bestaan as onderhorige van die Filistynse koning van Gat.
Johannes Brahms
Johannes Brahms (7 Mei 1833 – 3 April 1897) was 'n Duitse komponis en pianis en een van die voorste musikante van die Romantiese periode. Hy is in Hamburg gebore, maar het 'n groot deel van sy professionele lewe in Wene in Oostenryk deurgebring, waar hy die leidende figuur van die Oostenrykse musiektoneel was. Brahms word vandag as een van die vooraanstaande Europese komponiste van die tweede helfte van die 19de eeu beskou.
Ruby on Rails
Ruby on Rails is 'n raamwerk, geskryf in die Ruby-programmeertaal, met die doel om die skryf van webtoepassings te vergemaklik en te versnel. Dit bestaan uit vyf hoofmodules wat elk 'n ander aspek van 'n tipiese webtoepassing implementeer: Active Record, Action Pack, Active Support, Action Mailer, en Action Web Service. Die nuutste weergawe van Rails is 1.2.2, wat op 6 Februarie 2007 vrygestel is.
Dawid
Ná die veldslag by Gilboa waar Jonatan sneuwel en Saul selfmoord pleeg, word Dawid koning oor Juda te Hebron, waar hy 7½ jaar regeer. Met die dood van Saul se oorlewende seun Isboset word Dawid koning oor die hele Israel. Hy val die outonome vesting Jebus (d.i. Jerusalem) binne en vestig sy vorstehuis op die heuweltop Sion, vanwaar hy 32 jaar regeer. Hy laat ook die verbondsark na die hoofstad bring waar dit op Moriaberg, die ligging van die latere Tempel, onder 'n tent staan. Die Filistyne, Moabiete, Arameërs, Edomiete en Ammoniete word in kort opeenvolging onderwerp, sodat die landstreek van die Egiptiese grens tot aan die Eufraat aan hom onderhorig word. Wanneer Absalom en Adonija opmerk dat hul vader se kragte kwyn, lei hulle onsuksesvolle opstande in sy laaste regeringsjaar. Dawid is in die koningstad begrawe en opgevolg deur sy seun Salomo.
Johannes Brahms
Hy het gepoog om die "reinheid" van die tradisionele komposisiestrukture te eer deur hulle tot 'n romantiese vorm te ontwikkel en het in die proses nuwe benaderings tot harmonie en melodie geskep. Alhoewel baie van sy tydgenote sy musiek as té akademies beskou het, is sy bydraes en vakmanskap sedertdien deur verskeie komponiste bewonder, soos die progressiewe komponis Arnold Schoenberg (1874–1951) en die konserwatiewe komponis Edward Elgar (1857–1934).
Ruby on Rails
Active Record
Active Record laat die ontwikkelaar toe om die tabelle en rekords met min moeite in 'n databasis te modelleer. Dit rus op die beginsel van "konvensie, nie konfigurasie nie", wat bloot beteken dat in plaas daarvan dat die ontwikkelaar moet spesifiseer hoe die databasis uitleg lyk, word tabelle en kolomme net op 'n spesifieke wyse benoem, sodat Active Record self die uitleg kan bepaal deur die databasis se struktuur te ondersoek.
Dawid
Dawid word deur Samuel gesalf tot koning
Soos Saul voor hom, ontvang Dawid geestelike krag saam met die salwing. God kies weereens sy man en berei hom voor lank voordat hy 'n nasionale figuur word.
Johannes Brahms
Benewens sy talle liedjies (waarvan sy Wiegelied moontlik die bekendste is) het Brahms vier simfonieë, vier concerto's, 'n requiem, klavier- en kamermusiek gekomponeer.
Dawid
Dawid vind 'n plek aan die hof
Wanneer die Gees van God Saul verlaat, neem bose magte van hom besit. Saul is oorgelewer aan sy eie onbeheersde temperament. Hy word oorval deur aanvalle van diepe neerslagtigheid en gewelddadigheid. Maar Dawid se musiek met die harp verdryf die donker skaduwees, en Saul se behoefte word Dawid se geleentheid.
Dawid en Goliat
Die Filistynse kampioen was sowat 3 meter lank, ten volle bewapen en gepantser. Maar gedurende sy tyd in die heuwels saam met die skape het Dawid geloof geleer en dodelike akkuraatheid met die slingervel. Dawid dood Goliat met die slingervel en kap sy kop af.
Dawid se vriendskap met Jonatan; Saul word jaloers
Dawid sou later aan sy vriendskap met Jonatan terugdink as een van die kosbaarste dinge van sy lewe. Niks kon die wonderlike band verbreek die seun van die koning en die man wat hom, menslik gesproke, van die troon sou beroof nie.
Met Dawid se prestige groei ook Saul se agterdog en hy beplan Dawid se dood. Dawid se armoede gee Saul die geleentheid om van hom 'n bruidskat te eis wat hom waarskynlik sy lewe sal kos. So 'n prys kon net geëis word van die Filistyne, die Israeliete se aartsvyande; terwyl die ander volke besnydenis toegepas het. Dawid maak dubbel soveel mense dood as wat Saul vereis het, en keer ongedeerd terug om sy koninklike bruid op te eis.
Aloe classenii
Aloe classenii is 'n aalwyn wat endemies is aan Kenia waar dit in die suidooste van die land voorkom.
Dawid
Aanslae op sy lewe dwing Dawid om die hof van Saul te verlaat
Jonatan se eerste versoeningspoging slaag, maar Saul verval weer in 'n slegte bui en net Mikal se bedrog kan vir Dawid red. Dawid sluit 'n tyd lank by Samuel se profeteskool in Rama aan. Toe Jonatan 'n veilige terugkeer vir Dawid probeer bewerkstellig, draai sy vader teen hom. Die twee vriende word gedwing om afskeid te neem.
Agimelek help Dawid om te ontsnap
Die priester sou duur betaal vir Dawid se bedrog. Maar Dawid word gevoed en bewapen en ontsnap na die Filistynse stad Gat. Uit vrees dat hy herken sal word gee hy voor dat hy kranksinnig is en speel hy sy rol so goed dat Akis heeltemal oortuig word. Nob was destyds die sentrale heiligdom van Israel. Gewyde brood: elke sabbat is 12 vars brode op die altaar geplaas en die 12 ou brode is verwyder. Net die priesters is toegelaat om hulle te eet.
Dawid die uitgewekende
Dawid het daarvandaan weggegaan en ontsnap na die Grot van Adoelam toe. Sy broers en hele familie het daarvan gehoor en na die grot gegaan.
Verder het elkeen wat in die moeilikheid was en elkeen wat 'n skuldeiser gehad het en elkeen wat verbitterd was, by hom aangesluit en hy het hulle leier geword. Daar was ongeveer 400 man by hom. Daarvandaan het Dawid na Mispa in Moab gegaan en vir die koning van Moab gevra: "'Laat my ouers tog uitkom na u toe totdat ek weet wat God aan my sal doen'." Dawid het hulle in die sorg van die koning van Moab gelaat. Hulle het by hom aangebly solank as wat Dawid in die bergskuiling was. Maar die profeet Gad het vir Dawid gesê: "'Jy mag nie in die skuiling bly nie. Trek weg en gaan na Juda toe'." Dawid het toe na die Geredbos gegaan.
Saul laat die priesters van Nob doodmaak
Saul het 85 priesters laat doodmaak, omdat Agimelek vir Dawid gehelp het.
Abjatar vlug na Dawid
Abjatar, 'n seun van Agimelek het ontkom en na Dawid gevlug en hy was veilig by Dawid.
Dawid bevry Keïla
Dawid vorm sy groep vlugtelinge tot 'n doeltreffende militêre mag. Maar Saul se voortgesette agtervolging dwing hulle om voortdurend op die vlug te bly. Dawid en sy manne bevry Keïla.
Abjatar raadpleeg die Here vir Dawid
Dawid het daarvan te wete gekom dat Saul hom wil aanval en hy het vir die priester Abjatar gesê: "'Bring die skouerkleed hier'." Dawid sê toe: "'Here God van Israel, ek is u dienaar. Ek het verneem dat Saul na Keïla toe wil kom om die stad te verwoes omdat ek hier is. Sal die regeerder van Keïla my aan hom uitlewer? Sal Saul optrek soos ek verneem het? Here God van Israel, lig my tog in'." En die Here antwoord: "'Ja hy sal optrek'." Toe vra Dawid: "'Sal die regeerder van Keïla my en my manne aan Saul uitlewer?'" Die Here antwoord hom toe: "'Ja'."Dawid en sy ongeveer 600 manne, het klaar gemaak, uit Keïla gegaan en heen en weer rondgetrek. Daar is ook aan Saul vertel dat Dawid uit Keïla onttrek het en Saul het sy agtervolging gestaak. Daarna het Dawid in die woestyn in 'n bergskuiling gaan woon. Hy het in die berge van die Sifwoestyn gewoon. Saul het hom die hele tyd gesoek, maar God het hom nie in Saul se mag oorgegee nie. Toe Dawid besef dat Saul steeds daarop uit is om hom dood te maak, is hy na Goressa in die Sifwoestyn.
Dawid en Jonatan vernuwe hul verbond
Jonatan, seun van Saul, het toe klaargemaak en na Dawid toe by Goresa gegaan en hom bemoedig in sy vertroue op God. Hy het vir hom gesê: "'Moenie bang wees nie, want my pa sal jou nie in die hande kry nie. Jy sal koning word oor Israel, en ek sal onder jou staan. Selfs my pa weet dat dit so is.'" Hulle twee het toe 'n verbond voor die Here gesluit. Dawid het in Goresa aangebly en Jonatan het huistoe gegaan.
Siffiete verklap Dawid
Die Siffiete het vir Saul vertel dat Dawid in Goressa skuil. Dit is aan Dawid vertel en hy het na die kliprand in die Maonwoestyn gegaan. Saul het aan die een kant van die berg langs gegaan en Dawid en sy manne aan die ander kant.
Net toe Saul en sy manskappe Dawid-hulle omsingel, kry Saul 'n boodskap dat die Filistyne Israel aanval.
Saul het opgehou om Dawid te agtervolg en het die Filistyne tegemoet gegaan. Hulle noem hierdie plek skeidingsrand.
Dawid spaar Saul se lewe in die spelonk by En-Gedi
Saul is aan Dawid uitgelewer. Dawid se weiering om kortpad te kies na die troon bring Saul tot sy sinne.
Maar 'n mens kan nie op Saul se woord staat maak nie.
Dawid en Abigajil
Dawid se versoek aan Nabal is nie onredelik nie. Hy eis nie beskermingsgeld nie, maar vra iets in ruil vir die verlede. Die man was ryk en dit was skeertyd, 'n tyd van feesviering.
Abigajil se vinnige optrede red die lewens van haar man en huishouding. Sy het klaarblyklik 'n goeie indruk op Dawid gemaak.
God sien toe dat Nabal gestraf word. Hy sterf aan 'n dubbele beroerte. Dawid is reeds met Ahinoam getroud, maar neem nou ook Abigajil as vrou. Sy eerse vrou was Michal, dogter van Saul, maar sy is deur Saul aan 'n ander man, Palti, gegee.
Dawid spaar weer Saul se lewe
Die Siffiete wat aan Saul se kant was, verskaf inligting oor waar Dawid hom bevind. Weereens bevind Saul homself oorgelewer aan die genade van Dawid. Maar Dawid weet dat God hom sonder enige hulp van sy kant op die troon sal plaas.
Abisai...seun van Seruja: Abisai, Joab en Asael, Dawid se militêre leiers, was almal die seuns van Dawid se stiefsuster. Hoewel hulle dapper was, het hulle baie probleme veroorsaak toe hy koning was.
Dawid skaar hom by Akis
Akis word weereens om die bos gelei. Terwyl hy voorgee om 'n strooptog op Israel en sy bondgenote uit te voer, is Dawid in werklikheid besig om die vyandelike stede uit te wis, en hy laat geen oorlewendes na om die verhaal te vertel nie.
Wantroue teenoor Dawid
Die ander Filistynse opperhere is nie so liggelowig soos Akis nie. Dawid ontkom uit 'n moeilike situasie waarin hy sy landgenote sou moes aanval.
Hierdie hoofstuk verwys na gebeure vroeër as die in hoofstuk 28.
Die Amalakiete se aanval op Siklag; Dawid se suksesvolle teenaanval
Dawid keer op die regte tyd terug, en die slaaf se inligting is meer as net 'n gelukskoot. Alles word teruggevind. Juda en die Kalebiete wat ook slagoffers van die inval was, deel ook in die buit.
Burgeroorlog. Abner dood Asael.
Net Juda (wat teen hierdie tyd waarskynlik Simeon ingesluit het), erken Dawid as koning. Die ander 10 stamme volg die leiding van Abner, Saul se leëraanvoerder, en hang Is-Boset, Saul se seun, aan. Die volk is vir twee jaar verdeeld. 'n Poging by Gibeon om die geskil deur verteenwoordigende tweegevegte te skik, misluk en 'n volskaalse burgeroorlog breek uit. Na agter toe: Abner het nie bedoel om Asael dood te maak nie. Maar die agterpunt was skerp sodat dit in die grond sou steek, en die stamp was noodlottig.
Dawid se koningskap word al hoe sterker
Daar was 'n langdurige oorlog tussen die nageslag van Saul en Dawid, maar Dawid word gaandeweg sterker en die nageslag van Saul al hoe swakker.
Dawid se seuns wat in Hebron gebore is
Daar is vir Dawid 6 seuns in Hebron gebore, onder andere Salomo.
Abner breek met Is-Boset
Abner het probeer om sy posisie in Saul se huis te verstewig deur 'n byvrou van Saul, naamlik Rispa dogter van Aja, te trou. Toe Is-Boset vir Abner daaroor aanspreek besluit Abner om sy kragte by Dawid in te gooi.
Abner onderhandel met Dawid
Abner sluit 'n verdrag met Dawid dat Abner, in ruil vir sy lewe, sal sorg dat die hele Israel vir Dawid sal volg. Abner vertrek onverhinderd.
Joab vermoor Abner
Joab en sy broer Abisai het Abner doodgemaak omdat hy sy broer Asael tydens die oorlog in Gibeon doodgemaak het. Dawid gaan die volk voor in rou oor Abner. Ten spyte van 'n openbare verklaring van onskuld het die klad van die moord Dawid lewenslank bygebly.
Dawid koning van die hele Jerusalem; Jerusalem word die nuwe hoofstad
Die skrywer stel dit duidelik dat Dawid nie 'n indringer was nie. Sy aanspraak op die troon was van God. 'n Feit wat erken is deur Saul,, Abner en ook deur die hele volk.
Hoewel Jerusalem gedeeltelik tydens die inname van Kanaän deur Juda verower is, is die vesting self nooit verower nie. Die Jebusiete het rede gehad om te spog dat 'n garnisoen van blindes en kreupeles Jerusalem kon verdedig, maar hulle het Dawid onderskat. Juda het Jerusalem beheer totdat Nebukadnesar dit 400 jaar later verwoes het.
Heidi Klum
Heidi Klum (gebore 1 Junie 1973) is 'n Amerikaanse vervaardiger, aktrise, en skryfster. Sy is bekend vir haar rolle in die rolprente Zoolander (2001), Ella Enchanted (2004), en Perfect Stranger (2007), en in die televisiereeks Project Runway (2004).
Dawid
Dawid koning van die hele Jerusalem; Jerusalem word die nuwe hoofstad
Koning Hiram van Tirus, 'n tydgenoot van Dawid en Salomo, het vanaf ongeveer 979 vC regeer. Die hawestad Tirus was die hoofstad van die Fenisiese koninkryk. Hiram se regeringstyd was 'n goue era van politieke uitbreiding en handelswelvaart. Die ambagte en die kunste het floreer. Hiram se vakmanne het gehelp met die bou van die tempel. Die ark word na Jerusalem gebring nadat die Filistyne dit teruggegee het. Dawid maak Jerusalem sy nuwe hoofstad. Die geleentheid word gekenmerk deur al die uitbundigheid van die Joodse godsdiensfeeste. Selfs die koning dans van vreugde. Net Mikal staan eenkant, koud en onaangeraak. Ussa gaan na die ark, selfs die Leviete mag nie die ark aanraak nie. Dawid betig homself dat hy nie die voorgeskrifte uitgevoer het wat Moses neergelê het nie. Met die volgende poging het die Leviete die ark op drastokke gedra. Die huis van God en die troon van Dawid. Dawid is nie die man om die tempel van God te bou nie - dit is die werk van sy seun, 'n man van vrede, nie 'n krygsman nie. Maar God vergoed vir die teleurstelling deur aan Dawid 'n huis te belowe, 'n dinastie wat altyd sal bly voortbestaan. Op hierdie belofte berus die hoop wat deur die hele Ou Testament loop, die hoop op die Messias. Met Sy koms word die belofte vervul.
=
Dawid se oorwinnings. Moab: Dawid het voorheen op goeie voet met hulle verkeer. Soutvlakte: waarskynlik in die onvrugbare deel in die groot skiereiland suid van die Dooie See. ===== Dawid se seuns was priesters hoewel nie uit 'n priesterlike familie nie. Dawid was in 'n sekere sin 'n priesterkoning soos Melgisedek, 'n vroeëre koning van Jerusalem.
Dawid en Mefiboset, die seun van Jonatan
Lo-Dabar is in die noorde van Gilead, nie ver van Jabes nie.
Die Ammoniete en die Arameërs word verslaan
Ganin het die oorlog ontketen deur sy beledigende behandeling van die gesante, maar die buurvolke en die magtige koning van Israel is ongetwyfeld met agterdog en vrees bejeën.
Dawid se owerspel met Batseba
Dawid se leërs veg teen die Amalekiete, maar in die lente bly die koning tuis. Na sy middagrus loop hy in die aandkoelte op die dak van die paleis rond vanwaar hy kan neerkyk in die oop binnehof van 'n naburige huis waar Batseba besig is om te bad. Wat daarop volg, owerspel en moord, word 'n waterskeiding in Dawid se lewe. Hy sou die wrang vrugte van sy sonde pluk.
Vers 11: die leer is op 'n veldtog en die reël is dat die manne nie geslagsomgang met vroue mag hê nie. As 'n Urija nie so beginselvas was nie, sou hy huis toe gegaan het na sy vrou. Die kind kon dan as syne deurgegaan het en hy sou nie gesneuwel het nie. Maar miskien het hy reeds die waarheid vermoed.
Jerbeser: m.a.w. Jerubaäl/Gideon aangesien Baäl 'n heidense naam is, het die skrywers dit later vervang deur die woorde "biset/beset, "skande". Egbaäl het Is-Boset geword.
Natan se besoek; die dood van die kind
Urija dood, die bruilof is verby en die kind is gebore. Alles het skynbaar baie mooi oorgewaai – totdat Natan daar aankom, want dan kom die hele skandelike episode aan die lig. Dawid leer om homself te sien soos God hom sien – 'n vernederende ondervinding vir 'n koning. God vergewe hom maar hy word gestraf, die kind sterf.
Vers 10-11: Die voorspelling is vervul. Drie van Dawid se seuns is vermoor, twee van hulle deur hulle eie broers. En Absalom het in sy rebellie sy vader se harem oorgeneem.
B.P.J. Erasmus
Barend Petrus Jacobus Erasmus (15 Desember 1930 – 8 Februarie 2012) was ’n Suid-Afrikaanse skrywer wat veral bekend is as outeur van die boek Op pad in Suid-Afrika.
Biografie
Barend Petrus Jacobus Erasmus is op 15 Desember 1930 gebore. Hy verwerf grade in klassieke en moderne tale aan die Universiteite van Stellenbosch en Kaapstad, laasgenoemde verwerf hy summa cum laude. ’n Groot deel van sy loopbaan bring hy deur in die diplomatieke diens in Den Haag en Londen, waar hy onder meer inligtings-attaché is. Verder is hy ook redakteur van verskeie tydskrifte, waaronder Panorama. Hy verhuis in 1989 na aftrede vanaf Pretoria na Philipstown, ’n dorp in die Bo-Karoo.
Hy was getroud en sy vier kinders, almal met universiteitsgrade, het almal na die buiteland geëmigreer. Sy seun Johan sterf in 2007.
Hy is op 8 Februarie 2012 oorlede.
Skryfwerk
Die nege kerse van Magriet is ’n roman oor ’n toekomstige Suid-Afrika. Die Magriet van die titel is die vrou van Werner Jansen en die verhaal speel oor verskeie geslagte van die Jansen-familie af, terwyl die nege kerse verwys na die aantal naasbestaandes van Magriet wat omkom in die stryd teen ongeregtigheid in Suid-Afrika. Werner is eers diplomaat en later lid van die beweging wat die apartheidsregering in Suid-Afrika tot ’n val wil bring en sodoende ’n nuwe en beter toekoms vir al sy mense wil verseker, maar word eindelik deur die organisasie self verraai. Sy seun Freek sweer wraak en word eindelik leier van ’n ondergrondse terreur-organisasie (geborg deur Westerse regerings) wie se doel dit is om Suid-Afrika onregeerbaar te maak sodat dit nie ’n veilige hawe word vir internasionale terroristebendes wat korrupte regerings omkoop en sodoende ’n vastrapplek verkry nie. Die lede word hoofsaaklik gewerf onder Afrikaners wat geliefdes in geweld in die land verloor het. Dit is nie ’n groot roman nie, daarvoor is die karakterbeelding te eendimensioneel, die karakterontwikkeling te beperk en die dialoog propagandisties eerder as natuurlik. Die uitbeelding van die toekoms van die land is egter ontstellend, aangesien die korrupsie, selfverryking en verval wat daarin voorspel word en die feit dat dit by die stembus beloon en nie gestraf word nie, baie na aan die waarheid is soos dit alreeds binne die land ervaar word. Ons het dus hier te doen met ’n moontlik realistiese, al is dit 'n polities nie-korrekte, uitbeelding van die toekoms en hierdie feit maak dit dus tog ’n belangrike roman.
Op Pad in Suid-Afrika (in Engels beskikbaar as On Route in South Africa) is ’n streek-vir-streekgids, waarin hy verslag doen van die magdom gehuggies, dorpe en stede wat Suid-Afrika so ’n interessante plek maak. Die oorsprong van plekname word in besonderhede beskryf, die karakter en aantreklikhede van plekke word geskets en die geskiedenis en interessante en informatiewe verhale van die plekke word vertel. Ingesluit in elke hoofstuk is gedetailleerde streekskaarte, aangevul met roete-aanwysings in die teks.
Baskiese pelote
Pelote (Spaans: pelota, Baskies en Katalaans: pilota, Frans: pelote van die Latyns: pila) is die naam wat gebruik word vir 'n aantal sportsoorte wat met 'n bal gespeel word met 'n mens se hand, 'n raket, 'n hout spaan (pala), of 'n mandjie (propulsor), teen 'n muur (frontón in Spaans, frontoi in Baskies, frontó in Katalaans) of, meer tradisioneel, met twee spanne teenoor mekaar geskei deur 'n lyn op die grond of deur 'n net. Die oorsprong van die spele kan teruggespoor word na Griekse en ander antieke kulture, maar in Europa is hulle almal van die voorganger van tennis, Jeu de paume, afkomstig. Vandag word Baskiese Pelote in verskeie lande gespeel insluitend Frankryk en Spanje, veral in die Baskeland en omliggende gebiede.
In Valencia word Valensiese pilote beskou as 'n nasionale sport. Pelote of soortgelyke spele word ook in België, die Noorde van Italië, Meksiko, Argentinië en sommige state in die Verenigde State, soos Florida, as ook in landelike dele van Ierland as Gaeliese handbal gespeel.
Sedert die stigting van die Internasionale Federasie van Baskiese Pelota (FIPV van die Spaanse en Franse name: Federación Internacional de Pelota Vasca en Fédération Internationale de Pelote Basque) het die liggaam die verskillende weergawes van die spel gestandaardiseer tot 'n paar eenvoudiger weergawes met vasgestelde bal gewigte, reëls en baan groottes.
Kyphosidae
Die vetsakke (Kyphosidae) is 'n familie van visse in die orde van baarsagtiges (Perciformes). Die familie bestaan uit 17 genera met minstens 45 spesies. Vier van hierdie spesies kom aan die Suid-Afrikaanse kus voor.
Baskiese pelote
Ontstaan in die Baskeland
Oor die geskiedenis heen het talle beskawings verskeie soorte pelote-agtige spele beoefen. Verskeie materiale soos groentes, toue en lappe, velle en rubber is gebruik om 'n bal te maak. Pelote is dus 'n universele spel. Die mees gereguleerde vorms het in Suid-Amerika, die Middeooste en Wes-Europa ontstaan. In Frankryk sou veral Jeu de paume baie gewild word. Baskiese pelote en tennis is direkte afstammelinge van die spele.
Die uitbreiding van die Romeinse Ryk het "pila" na die Franse grondgebied gebring. Dit sou later tot Jeu de paume ontwikkel, wat weer na die Verenigde Koninkryk versprei het as Saaltennis waaruit lawn tennis later ontwikkel het. Van die 12de eeu af is daar geleidelik al hoe meer dokumente wat die uitbreiding van die pelote en verwante spele beskryf. In die Middeleeue het die courtiers, adelikes en konings beskik oor sogenaamde "trinquetes". In die 13de- en 14de eeue het die "paume' spel oor die hele Frankryk versprei. Hoewel daar minder oor die geskiedenis van die spel in Spanje bekend is, is daar wel verwysings daarna deur Quevedo, Cervantes, Calderón de la barca, Zabaleta en in Francisco Goya se 1779 skildery "Juego de pelota a pala" word 'n pala (spaan) spel deur 'n groep courtesans uitgebeeld.
Erica modesta
Erica modesta is 'n plant wat tot die genus Erica behoort en is deel van die fynbos. Die plant is inheems aan die Wes-Kaap waar dit voorkom op die Riviersonderendberge van Jonaskop tot by Galgeberg. Daar is vier populasies bekend. Die spesie groei stadig en het 'n lang lewe, daar is selde meer as 50 plante saam. Die plant se habitat word bedreig deur die hoë voorkoms van veldbrande en indringerplante soos dennebome.
Baskiese pelote
Ontstaan in die Baskeland
In die Baskeland het unieke vorms van die ou spel behou gebly. Die spel is plaaslik aangepas volgens die beskikbare speelplekke en materiale wat tot 'n wye verskeidenheid van vorms gelei het. In die 17de eeu was die gewildste vorm van pelote die "lang spel" wat met 'n handskoen of "laxoa" gespeel is. Tasbare bewyse van die beoefening van die spel kan gevind word in die skyfvormige stela van 1629 en 1784 wat onderskeidelik in Garruze en Banka ontdek is. In Baskiese begrafnis rituele verskaf die half-heidense half-Christelike gebruik om graverings op tablette te maak bewyse dat pelotespelers aansien in die samelewing geniet het. Die spel is in die Baskeland veral tydens jaarlikse feeste gespeel wat aanleiding gegee het tot die term "Jai Alai", wat in Baskies fees beteken. Die eerste binnemuurse fronton is in 1798 in Marquena gebou.
In die laaste dekade van die 19de eeu het meeste van die verteenwoordigende modaliteite van die spel vastrap plek gekry: mano (hand), pala (spaan), "remonte" en "cesta-punta". Die modaliteite is na ander dele van die wêreld uitgevoer. Cesta-punta is die modaliteit wat die mees universele geword het.
Uitvoer na ander lande
Die eerste jai alai baan in Meksiko was in Meksiko Stad in 1928. Tijuana se baan het in 1947 gevolg. Meer onlangs is bane in 1994 en 1995 in Acapulco en Cancun voltooi.
Die 20ste eeu
In die 20ste eeu is die spel op professionele vlak begin speel met georganiseerde kompeties wat in 1925 begin het. Toernooie het oral opgeskiet onder die inisiatief van federatiewe en sake entiteite. Gewildheid het oor die hele eeu gestrek. Dit is egter gekenmerk deur sikliese periodes van voorspoed en agteruitgang.
Die eeu het inderwaarheid op 'n hoë noot begin met die insluiting daarvan in die 1900 Somer Olimpiese Spele in Parys. Dit was later ook weer 'n demonstrasie sport in 1924, 1968, en 1992.
Alhoewel die sport hoofsaaklik in Spanje en Frankryk gespeel word, is daar ook federasies in Argentinië, België, Bolivia, Brasilië, Kanada, Costa Rica, Kuba, Chili, Dominikaanse Republiek, Ecuador, Filippyne, Guatemala, Italië, Meksiko, Paraguay, Peru, Puerto Rico, Uruguay, Verenigde State, Venezuela, Nederland, Indië en Griekeland. As gevolg van die oorsprong van die spel is baie van die spelers steeds Baske, óf Baskiese boorlinge óf Baskiese diaspora.
Speelarea
Hierdie bane word baie keer 'n dorpies gebou deur die muur van 'n stadsaal of kerk vir die voorste muur te gebruik en dan nog 'n laterale muur by te bou met merke op die grond om die speeloppervlak aan te dui. Die laterale muur word altyd aan die linkerkant van die voorste muur gebou terwyl die regterkant oop gelaat word. Die gewildheid van die spel het daartoe gelei dat baie Baskiese kerke tekens aangebring het wat die speel van pelote op hulle stoepe verbied.
Die agterkant van die baan het in geslote en veral professionele bane gewoonlik ook 'n agterste muur, maar in landelike bane word die agterkant gewoonlik met slegs 'n lyn op die grond aangedui.
Die FIPV erken vier modaliteite wat bepaal word deur die tipe baan wat gebruik word met veertien amptelike spesialiteite waarvan twee deur vroue gespeel word. Die vier modaliteite is: Trinquete, 30-meter Fronton, 36-meter Fronton en 54-meter Fronton:
Spesialiteite
Die spesialiteite is as volg:
Kleredrag
In die algemeen is speleruniforms wit. Spelers se hemde of polohemde is wit of rooi en moet altyd 'n kraag hê. Broek, romp, culotte of Bermudabroek vir vroue moet wit wees. Tennisskoene wat oorwegend wit is word saam met wit kouse gedra. Spanne dra of 'n rooi of blou gerriko (gordel) om hulle van mekaar te onderskei. In alle spesialiteite waar met 'n instrument (spaan of raket) en 'n leer pelota gespeel word moet alle spelers 'n wit beskermende helm dra. In die Paleta Goma, Paleta cuero, Frontenis en Xare spesialiteite moet alle voorbaan- en agterbaanspelers oogbeskerming dra.
Kyphosidae
Kenmerke
Die visse van die familie het een opvallende kenmerk: die slegte reuk wat deur die ingewande afgegee word wanneer die visse skoongemaak word. Hulle word tussen 50 – 75 cm groot.
Genera
Die volgende genera en gepaardgaande spesies kom aan die Suid-Afrikaanse kus voor:
B.P.J. Erasmus
Skryfwerk
Barend Erasmus was ook die samesteller van ander naslaanwerke en vertaler van onder andere Philip Yancey se Teleurstelling in God: drie vrae wat niemand hardop vra nie en Henry Cloud en John Sims Townsend se Grense: wanneer om ja te sê en wanneer om nee te sê om jou lewe onder beheer te kry.
Stephen Dillane
Stephen Dillane (gebore 27 Maart 1957) is 'n Engelse akteur. Hy is bekend vir sy rolle in die rolprente Spy Game (2001), The Hours (2002), en Darkest Hour (2017), en in die televisiereeks Game of Thrones (2011).
Jan Perold
Jan Perold was 'n Suid-Afrikaanse regisseur en draaiboekskrywer.
Filmografie
As draaiboekskrywer: As regisseur:
As Kinematograaf:
Mensjewis
Die Mensjewiste (Russies: меньшевики, afgelei van die woord mensje, "minder") was ’n faksie van die Marxistiese Russiese Sosiaal-Demokratiese Arbeidersparty (RSDAP). Dit het ontstaan toe die party geskeur het; die ander faksie was die Bolsjewiste (большевики, большевисты; afgelei van bolsje, "meer"). Die skeuring het plaasgevind op die tweede partykongres in 1903. Die Bolsjewiste het later die Kommunistiese Party van die Sowjetunie geword.
Die skeuring
Op die tweede kongres van die RSDAP, wat in Augustus 1903 in Brussel en Londen gehou is, was daar groot meningsverskille tussen Lenin en Julius Martof, tot in dié tyd ’n groot vriend van Lenin. Hulle kon nie hul verskille bylê nie en die party het in twee faksies geskeur Lenin was die leier van die Bolsjewiste en Martof van die Mensjewiste.
Hoewel albei faksies geglo het dat daar ’n burgerlike demokratiese rewolusie moet plaasvind, was die Mensjewiste meer gematig en wou hulle met die Russiese voorlopige regering saamwerk, terwyl die Bolsjewiste met ander radikale en die boere saamgewerk het en die voorlopige regering se bewind wou oorneem.
Die twee faksies het in 1903–1904 voortdurend verander soos wat talle lede heen en weer oorgeloop het. Die twee faksies het in Januarie 1912 finaal bande verbreek toe die Bolsjewiste ’n partykongres in Praag gereël het net vir hul eie lede. Hulle het die Mensjewiste uit die party geskors en ’n onafhanklike party gestig met die naam RSDAP (Bolsjewiste). Ná die Kronstadt-opstand van 1921 is die Mensjewiste finaal verbied. Baie van die lede het geëmigreer terwyl ander by die Bolsjewiste aangesluit het. 'n Klein maar invloedryke groep sosiaal-demokrate wat verbind is met Maxim Gorki se koerant Nowaja Zjizn (Nuwe Lewe) het geweier om by enige van die partye aan te sluit.
Skandha
Die skandhas (Sanskrit; khandhas in Pali) is die vyf basiese aspekte waaruit voelende wesens bestaan. Dit is nie fisieke komponente nie, maar eerder neigings. Die vyf skandhas is: materiële vorm, gevoelens, waarneming, bedoelings (of gedagtes) en bewustheid (of aandag). Omdat dié vyf aspekte voortdurend verskyn en verdwyn, leer die Boeddha dat niks daarvan werklik "ek" of "myne" is nie.
In die Theravada-tradisie word dukkha (lyding) veroorsaak wanneer ’n mens aan een van die skandhas vasklou. Nirwana (verligting) word behaal wanneer iemand ophou vasklou aan die skandhas.
Volgens die Mahayana-tradisie kan die opperste vryheid behaal word deur die aard van alle skandhas deeglik te begryp en te besef hulle het wesentlik geen onafhanklike bestaan nie.
George N. Neise
George N. Neise (16 Februarie 1917 – 14 April 1996) was 'n Amerikaanse akteur. Hy was bekend vir sy rolle in die rolprente Valley of Hunted Men (1942) en Did You Hear the One About the Traveling Saleslady? (1968), en in die televisiereekse The Red Skelton Hour (1951) en Zorro (1957).
Erica mollis
Erica mollis is 'n plant wat tot die genus Erica behoort en is deel van die fynbos. Die plant is inheems aan die Wes-Kaap.
Aert de Gelder
Aert de Gelder (Nederlandse uitspraak: ˈaːrt də ˈɣɛldər of Arent; 26 Oktober 1645 – 27 Augustus 1727) was 'n Nederlandse skilder.
Biografie
De Gelder is gebore in Dordrecht, waar hy ook gesterf het. Hy was een van Rembrandt se laaste leerlinge terwyl hy in Amsterdam was, en studeer in sy ateljee van 1661 tot 1663. Hy was nie net een van Rembrandt se mees talentvolle leerlinge nie, maar ook een van sy mees toegewyde volgelinge, aangesien hy die enigste Nederlandse kunstenaar was wat in die tradisie van Rembrandt se latere styl in die 18de eeu geskilder het. In navolging van Rembrandt sou De Gelder kunswerke skilder soos Die Doop van Christus en Ahimelech Gee die Swaard van Goliat aan Dawid. Storievertelling, deursigtige emosionaliteit, en 'n klem op die menslikheid van Bybelse karakters is die onderskeidende elemente van hierdie styl. Dit kontrasteer sterk met die hoflike en verwyderde emosies en beelde van ander kunstenaars, selfs in die Renaissance-tydperk.
Styl
As skepper van Bybelse tonele en portrette was sy styl geïnspireer deur Rembrandt, en gebruik hy sy artistieke idees tot in die agttiende eeu, sonder om beïnvloed te word deur hedendaagse nuwe modes. Vanuit 'n artistieke oogpunt kan sy werk nie as passiewe navolging van die meester beskou word nie; dit staan inderdaad vir vindingrykheid in die vertelling, 'n voorsmaak vir die teatrale en die sterk emosionele lading van die karakters. Al hierdie eienskappe het hom een van die belangrikste tolke van die Nederlandse skilderkuns van die laat sewentiende eeu gemaak.
Kuisheid
Betekenis in die Christendom
Die aard van die terughoudendheid kan verskil. By baie groepe binne die Christendom word dit belangrik geag om die maagdelikheid te bewaar tot die huwelik toe, en vervolgens alleen met die huweliksmaat seks te hê.
Die kuisheid of seksuele onthouding word soms gereken tot die sewe deugde (begryp onder die meer algemene 'gematigdheid'). Dit is ook een die drie geloftes (naas armoede en gehoorsaamheid) wat 'n Katolieke religieuse skolier aflê.
Kuisheid in die Christelike ikonografie
In die Christelike ikonografie is 'n maansikkel die simbool van die kuisheid. In beeldhouwerken van gotiese kerke is die sluier ook 'n simbool vir kuisheid.
Die palmtak word gedra deur maagdelike martelaresse.